කෘෂි තාක්‍ෂණ උද්‍යානය වියලි කලාපයේ සීමාවෙන් ඔබ්බට අක්කර 50 ක් පමණ පැතිරී ඇති අතර ඉහළ බෝග විවිධත්වයකින් යුත් විවිධ කෘෂිකාර්මික භෝග වලින් සමන්විතයි. මෙම උද්‍යානයට ඇතුළු වන ස්ථානයේ ලොව ප්‍රථම කෘෂි කාර්මික ස්මාරකය පිහිටා ඇත. එම ස්මාරකය සාම්ප්‍රදායික ගොවියා සහ කෘෂිකර්මාන්තය අතර ඇති බැඳීම සංකේතවත් වන පරිදි දෙඅතේ අතැඟිලි බැඳෙන සේ ගොඩ නඟා ඇති බව පැවසේ. එමගින් ගොවියා සහ කෘෂිකර්මාන්තය අතර පවතින සෞභාග්‍යයේ සම්බන්ධතාවය සංකේතවත් කරයි. උද්‍යානය පුරා භූමි අලංකරණයන් සංචාරකයින්ගේ නෙත් අමන්දානන්දයට පත් කරමින් නිර්මාණය වී ඇත. කෘෂි තාක්ෂණ හා තොරතුරු මධ්‍යස්ථානයක්, හෙළ බොජුන් අලෙවි සැලක්, එළිමහන් රඟහලක්, බීජ කෞතුකාගාරයක්, ජල උද්‍යානයක්, ඌන පලතුරු උයනක්, වානිජ එළවළු වගාවක්, කෘෂි උපකරණ කෞතුකාගාරයක් ඇතුළු කෘෂි කාර්මික අංශයට බොහෝ ප්‍රයෝජනවත් වන බොහෝ දෑ මෙම උද්‍යානයේ දැකගත හැක.
එයින් කා අතර ඇති බැඳීම සංකේතවත් කරේද ?
ගොවියා සහ කෘෂිකර්මාන්තය අතර